เปิดทัพหุ้นเด่น! เน้นสะสมหุ้น “Big Cap” SCC-PTTEP-SCB นำทีม
เปิดทัพหุ้นเด่น! เน้นสะสมหุ้น "Big Cap" SCC-PTTEP-SCB นำทีม
เปิดทัพหุ้นเด่น! เน้นสะสมหุ้น "Big Cap" SCC-PTTEP-SCB นำทีม
12 ธ.ค. 2562

“ข่าวหุ้นธุรกิจออนไลน์” ได้ทำการสำรวจและรวบรวมข้อมูล บทวิเคราะห์ที่เกี่ยวกับแนวโน้มดัชนี และกลยุทธ์การลงทุน โดยพบว่านักวิเคราะห์มองว่าตลาดหุ้นจะอยู่ในกรอบแนวต้าน 1,565/1,570 จุด รับ 1,546/1,540 จุด ขณะที่แนะนำลงทุนในหุ้นใหญ่ หลังจากทาง S&amp;P ปรับ Outlook ไทยขึ้น จาก Stable สู่ Positive เป็นครั้งแรกในรอบกว่า 9 ปี หลังการเมืองไทยมีเสถียรภาพมากขึ้น หนุนเม็ดเงินไหลกลับเข้าไทย ซึ่งคาดว่าจะส่งผลดีต่อเม็ดเงินต่างชาติที่จะไหลเข้าสู่ตลาดหุ้นไทย โดยหุ้นที่แนะนำได้แก่กลุ่ม “Big Cap Play” นำทีมโดย SCC, PTTEP, SCB
ทั้งนี้ บริษัทโนมูระ พัฒนสิน ระบุในบทวิเคราะห์ (12 ธ.ค.62) คาดตลาด “ขึ้น” ต้าน 1565/1570 จุด รับ 1546/1540 จุด ผลการประชุม FOMC วานนี้มีมติคงอัตราดอกเบี้ยที่ระดับเดิม ตามที่ Nomura และ Consensus คาด ขณะที่ Dot Plots ส่งสัญญาณจะคงดอกเบี้ยไปตลอดปี 2020 โดยนายเจอโรม พาวเวล ประธาน FED เผยภาวะเศรษฐกิจสหรัฐฯมีแนวโน้มที่น่าพอใจ ขณะที่ปัจจัยที่ใช้ประกอบการพิจารณาการปรับขึ้นดอกเบี้ยคือ อัตราเงินเฟ้อที่ 2% ซึ่งยังคงต้องใช้เวลา
โดยแนวโน้มดอกเบี้ยที่นิ่งของสหรัฐฯ ยังคงเป็นปัจจัยหนุนสินทรัพย์เสี่ยง ขณะที่ประเด็นที่เป็นปัจจัยหลักในวันนี้ คือการเลือกตั้งของอังกฤษ โดย base case ประเมินพรรค Conservative จะได้เสียงข้างมากในสภา และจะทำให้ร่าง Brexit ของนาย Boris Johnson ผ่านในสภาได้ จะช่วยแก้ปัญหาทางตันของ Brexit ที่ยืดยาวมานานกว่า 3 ปีได้
ส่วนปัจจัยภายใน S&amp;P ประกาศปรับ Outlook ไทยขึ้น จาก Stable สู่ Positive ซึ่งเป็นการปรับครั้งแรกในรอบกว่า 9 ปี ขณะที่คง Rating ที่ BBB+ โดยสาเหตุที่มีมุมมองบวกต่อไทย มาจากความมั่นคงทางการเมืองที่เพิ่มขึ้น หลังได้รัฐบาลที่มาจากการเลือกตั้ง ทำให้โอกาสในการปรับขึ้น Credit Rating ในปี 2020 สูงขึ้น หากรัฐบาลชุดนี้สามารถปฏิรูปประเทศได้ตามที่เป้า ถือเป็นบวกอย่างโดดเด่นในเชิงของเม็ดเงินที่จะไหลกลับเข้าไทย โดยวานนี้ต่างชาติซื้อสุทธิในไทยเป็นวันแรกที่ 45 ล้านเหรียญ หลังขาย 9 วันติดต่อกัน เป็นจิตวิทยาบวกต่อตลาดหุ้นไทยเด่น
Daily Strategy : ถือหุ้น 82.5% วันนี้แนะนำ “Big Cap Play”